A kormány luxuskiadásai ellentmondanak 
a Széll Kálmán tervnek 


A kormány tavalyi, közel 600 milliós gépkocsi 
vásárlása után most a NAV írt ki közbeszerzést, 
melynek során 235 személygépkocsit akar vásá- 
rolni az adóhivatal, valamint az állami közút- 
fenntartó is 11 milliárd forintot akar elkölteni 
járműbeszerzésre öt, ötéves lízingszerződés kere- 
tében — mondta el Szilágyi György. 

, Felháborítónak tartjuk, hogy míg Magyaror- 
szágon egyre kilátástalanabb helyzetbe kerülnek 
az emberek, csekkadóval, telefonadóval, tranz- 
akciós adóval és még sorolhatnánk, milyen plusz 
kiadással terhelik őket, addig állami hivatalok- 
nál új gépkocsikat vásárolnak több százmillió fo- 
rintért" — jelentette ki a Jobbik budapesti elnöke. 
A politikus hangsúlyozta: ezeket a kiadásokat a 
kormány annak ellenére teszi, hogy Orbán Vik- 
tor 2010. június 8-án a 29 pontos akciótervének 
huszonharmadik pontjában bejelentette: teljes 
telefon-, bútor- és gépkocsivásárlási moratóriu- 
mot hirdet a közszférában. Ezt hivatalosan még 
nem oldották fel. 

Szilágyi György kiemelte: miközben az embere- 
ket egzisztenciális válságba taszítják, folyamato- 
san nadrágszíjmeghúzást várnak el tőlük, addig a 
kormány nemhogy magán kezdené a takarékos- 
kodást, hanem még saját luxusára költ milliárdo- 


kat. Ezek a luxusbeszerzések ellentmondanak a — 


Széll Kálmán tervek megszorításainak is. 

, Hétmilliárd forintból ki lehetne húzni a csőd- 
ből Pest megyét, ahogyan egy kórházat fel le- 
hetne tisztességesen szerelni röntgengépekkel, 
C1-kel stb. Vagy akár szociális bérlakásépítésre 
is fordíthatnák ezt a pénzt, illetve a közbiztonság 
megerősítésére, a kistelepüléseken szolgáló állan- 
dó rendőrökre" — hangsúlyozta a Jobbik buda- 
pesti elnöke. 

A Jobbik már 2011 elején benyújtott egy tör- 
vénymódosító javaslatot, mely meghatározta 
volna az egyes beosztások esetén maximálisan 

igénybe vehető hivatali autók paramétereit, és 
gátat szabott volna annak, hogy az adófizetők 
pénzét luxusautókra költsék. Ezt a javaslatot el- 
utasították. 

A rendőrség is felelős Bándy Kata 
meggyilkolása ügyében 





Mirkóczki Ádám, a Jobbik szóvivője kijelen- 
tette, hogy egy korábbi bűncselekmény miatt 
P. Lászlónak már július 2-án be kellett volna 
vonulnia a börtönbe, ehelyett szabadon garáz- 
dálkodott. Mirkóczki hibáztatta a rendőrséget, 
amiért pénzbehajtással foglalkoznak bűnözők 
kézre kerítése és üldözése helyett, és a tétlenség 
miatt következett be ez a gyilkosság is. 

A képviselő arra kérte Áder Jánost, hogy sza- 
kítsa meg izraeli útját, és a Schweitzer rabbit 
ért fantomtámadás utáni gesztus mintájára 
látogassa meg az elhunyt Bándy Kata szüle- 
it, együttérzéséről, szolidaritásáról biztosítsa 
őket. Követelte továbbá a Belügyminisztéri- 
umtól, hogy indítsanak belső vizsgálatot, DP. 
László miért nem vonult be és miért nem vit- 
ték be, ha elkerülte a börtönt. A szóvivő várja 
Pintér Sándor bocsánatkérését is. 
Felháborodvaértesültarrólis, hogyazA xelSprin- 
ger kiadó érdekeltségébe tartozó bama.hu-n 


nemes egyszerűséggel kifehérítették a bűnözőt, 
az index.hu pedig kis idő múltán le is vette a 
fényképet. Mirkóczki Ádám kikérte magának 
a folyamatos hírhamisítást és elhallgatást, mint 
mondta, ez az emberek félrevezetése. Folytatta: 
rendszeresen szociális indokokkal, mélyszegény- 
séggel indokolják a cselekményt, de vajon egy 
lány megerőszakolása, majd meggyilkolása meg- 
élhetési bűncselekmény lenne? 

Mirkóczki Ádám feltette a kérdést: hány jogvé- 
dő szervezet kongatná a vészharangot, ha az eset 
fordítva történt volna? Emlékeztetett arról is, 
hogy a Jobbik két éve már indítványozta bizott- 
ság felállítását cigány-magyar együttélés ügyé- 
ben, de az összes párt elutasította azt indoklás 
nélkül. Úgy látja, megoldást kell találni arra, ho- 
gyan lehetne következetes, visszatartó erejű tör- 
vényeket hozni, mert a három csapás már nem 
elég. Hozzátette, a halálbüntetés visszaállítása is 


megfontolandó mozzanat lehetne. 

Diplomáciai megalázkodás Izraelben 


mu A Jobbik megütközéssel értesült Áder János 


köztársasági elnök izraeli útjáról, amely mind 
időzítését, mind pedig tartalmát tekintve felér 
egy diplomáciai fiaskóval — áll Gyöngyösi Már- 
ton frakcióvezető-helyettes közleményében. 


Az Országgyűlés Külügyi bizottságának 


jobbikos alelnöke kiemelte: az elmúlt két évti- 
zedben elkövetett diplomáciai ,malórök" leg- 
alját Áder János izraeli útja jelenti. Emlékezte- 
tett: Áder János ezzel elfogadta az országunk 
felvásárlását célul kitűző, kijelentését soha nem 
cáfoló, azért bocsánatot soha nem kérő Simon 
Peresz meghívását Izraelbe. De az, hogy a köz- 





társasági elnök sietve tesz eleget a meghívásnak 
röviddel az után, hogy párttársát, Magyar- 
ország második számú közjogi méltóságát, a 
magyar országgyűlés elnökét, Kövér Lászlót a 
Nyirő-újratemetésen játszott szerepéért nyíl- 
tan antiszemitának és persona non grata-nak 
nyilvánította a zsidó állam, felháborító, és mél- 
tatlan egy szuverén ország vezetőjéhez. Peresz 
meghívása Budapestre pedig nyílt provokáció 
és sértés az egész magyarságra nézve — hangsú- 
lyozta a külpolitikus. 

Tudjuk, hogy az Orbán-kormány és a hozzá 
közel álló államelnök első számú külpolitikai 
törekvése a vélt és mesterségesen gerjesztett 
antiszemitizmus elleni hősies küzdelem, en- 
nek mindennapos bizonyítása a megrendelők 
irányába. Ha Áder János azt gondolta, hogy 
szolgalelkű magatartásával vendéglátóinál jó 
pontokat szerez magának és az Orbán-kor- 
mánynak, akkor csalódnia kellett. Úgy sikerült 
megaláznia magát és hazáját, hogy a hazánkat 
antiszemitázó és rasszistázó kórus a gyengeség 
és szolgalelkűség láttán fokozódik — zárul a ra- 
dikális honatya közleménye. 





Itt az IMF - Jön az ingatlanadó? 


A Jobbik szomorúan vette tudomásul, hogy 
a kormány új hiteltárgyalásokba kezdett az 
IMF-fel, noha egyébként a Fidesz — még ellen- 
zékben — nagyon sokat hibáztatta a szocialista 
kormányokat azért, mert az IMF-hez fordultak 
és kiszolgáltatták neki Magyarországot. Most 
úgy tűnik, hogy ennél nehezebb hitelfeltételek 
mellett az Orbán-kormány is ezt fogja tenni, 
csak amit korábban hibaként rótt fel a szocialis- 
ta kormányoknak, azt most erényként próbálja 
feltüntetni — erről Volner János, a Jobbik frak- 
cióvezető-helyettese beszélt. 

A jobbikos honatya kitért arra is, hogy pártja 
nem kíván asszisztálni ahhoz, hogy a kormány 
az országot eladósítsa, ahhoz sem, hogy Magyar- 
ország részére nemzetközi szervezetek határoz- 


zák meg a gazdaságpolitika feltételeit, és ahhoz 

sem, hogy a nemzeti függetlenségünk egy újabb 
darabját azért veszítsük el, mert az Orbán-kor- 
mány hiteltelen gazdaságpolitikája következté- 
ben sem hazai, sem nemzetközi bizalom nincs 
az ország iránt. 

A jobbikos képviselő hozzátette: pártja attól is 
tart, hogy újabb adóemelések, új adók beveze- 
tése kerül sorra, és az ingatlanadó lesz az IMF 
következő ötlete. Így újra megadóztatják azokat 
a jövedelmeket, amelyek után az emberek már 
egyszer leadóztak, ingatlanba fektettek, így 
újabb sarcot vetnek ki rájuk. 


A Jobbik feljelentette Efraim Zuroffot 


HE Németh Zsolt, a Jobbik országgyűlési kép- 
viselője a barikad.hu-ra hivatkozva feljelen- 
tette Efraim Zuroffot, a jeruzsálemi Simon 
Wiesenthal Központ vezetőjét, amiért a 
nácivadász július 10-i könyvbemutatóján ki- 
sebbítette a kommunizmus bűneit. Mint azt 
a barikad.hu korábban megírta, Zuroft azt 
mondta: akommunizmus és a nácizmus bűnei 
közé nem lehet egyenlőségjelet tenni, a holo- 
kauszt egyedi népirtás volt. 








Mégis székházzal fizette ki 
a cigány szavazatokat a Fidesz 


Az Országgyűlés a Jobbik tiltakozása ellenére 
mégis elfogadta azt a törvényt, amellyel a Fi- 
desz- KDNP-s kormánytöbbség Alaptörvényt 
sértő módon ingyen átadott a Farkas Flórián 
vezette Lungo Dromnak egy 50-es években 
államosított, korábban óvodaként használt, 
több százmillió forint értékű budapesti ingat- 
lant. Az előterjesztéshez még érdemi indokot 
sem adtak, csak annyit, hogy ez , mindenkép- 
pen indokolt". 

A Gaudi-Nagy Iamás és Zagyva György 
Gyula nemzeti radikális képviselők által ki- 
robbantott cigányszékház-botrány hatására a 
KDNP-s Lukács Iamás vezette Emberi jogi 
bizottság kormánypárti többséggel elfogadott 
székházmutyis módosító javaslatát az Ország- 
gyűlésben először még a , nemzeti együttmű- 
ködés" szavazógépei is leszavazták. 

Miután ezt a botrányos székházadományt a 
2012. évi költségvetési törvény módosításába 
nem sikerült becsempészni, négy fideszes kép- 
viselő önálló törvényjavaslatot nyújtott be az 
, adomány" legalizálása érdekében. 

A parlamenti vita során Gaudi-Nagy lamás 





ügyrendi felszólalásában azt kérte, hogy vegyék 
le ezt az egyszer már megbukott javaslatot, mivel 
állami vagyont elidegeníteni csak átlátható szer- 
vezetnek lehet, a Lungo Drom pedig nem ilyen. 
Egyébként a Jobbik az egyházi ingatlanok visz- 
szaadásával egyetértett. A fideszes levezető elnök 
a kérésnek nem adott helyt, így egy csapásra a 
Lungo Dromé lett az értékes ingatlan. 

A Jobbik az alapvető jogok biztosához fordul a 
törvény alkotmánybírósági megtámadása érde- 
kében. 

